text: Publicitat - Jornada
  Un altre dels documents aprovats a l'Assemblea General de la Jornada va ser el codi ètic que el diari es compromet a respectar en la publicitat inserida. La proposta va ser aprovada massivament pels socis i sòcies presents a l'assemblea.
  COMPROMÍS ÈTIC DE PUBLICITAT
  Una de les fonts de finançament de la Jornada és la publicitat comercial al diari en paper i a a web. S'hi podran anunciar tant entitats com institucions públiques i també empreses privades.
  Tot i això, la Jornada és un projecte de periodisme crític que vol contribuir a la denúncia de les injustícies i a la transformació social. És per això que posem límits a la publicitat per garantir que s'adeqüi i no entri en contradicció amb la línea editorial del diari. Així que l'equip de la Jornada ens comprometem a no publicar anuncis masclistes, racistes, homòfobs, classistes ni estigmatizadors de sectors socials populars. Ni publicitat d'entitals financeres o empreses que vulnerin els drets fonamental.
  A més, tampoc acceptarem publireportatges ni altres de publicitat encoberta, ja que els continguts periodístics es decidiran únicament segons els criteris del Consell de Redacció, assessorats pel Consell Editorial.